কল্যাণের পশ্চিম চালুক্য, রাজা প্রথম সোমেশ্বর ত্রিলোকমল্লের (১০৪৩-১০৬৮) মুদ্রা, মন্দিরের সম্মুখভাগ / ফুলের অলংকরণ
অন্নিগেরির অমৃতেশ্বর মন্দির (অধুনা ধারওয়াড় জেলা), ১০৫০ খ্রিস্টাব্দে প্রথম সোমেশ্বর কর্তৃক দ্রাবিড় স্থাপত্যশৈলীতে নির্মিত। এটিই প্রথম মন্দির যা সম্পূর্ণত সোপস্টোন দ্বারা নির্মিত।
কল্লেশ্বর মন্দির, হিরে হাদাগলি প্রথম সোমেশ্বরের প্রধানমন্ত্রী কর্তৃক ১০৫৭ খ্রিস্টাব্দে নির্মিত।
প্রথম সোমেশ্বরের প্রাচীন কন্নড় শিলালিপি (১০৫৩ খ্রিস্টাব্দ), কেলাওয়াদি
**প্রথম সোমেশ্বর** (আইএএসটি: **Someśvara**; শা. আনু. ১০৪২ – ১০৬৮) ছিলেন পশ্চিম চালুক্য সাম্রাজ্যের এক রাজা। তিনি "অহবমল্ল" বা "ত্রিলোকমল্ল" নামেও পরিচিত ছিলেন। পিতা দ্বিতীয় জয়সিংহের মৃত্যুর পর প্রথম সোমেশ্বর সিংহাসনে আরোহণ করেন।

মধ্য ভারতে বেশ কয়েকটি সামরিক সাফল্যের ফলে তিনি এক বিশাল সাম্রাজ্যের দুর্জয় শাসকে পরিণত হয়েছিলেন। তাঁর রাজত্বকালেই চালুক্যদের সাম্রাজ্য উত্তর দিকে গুজরাত ও মধ্য ভারত পর্যন্ত প্রসারিত হয়েছিল। দক্ষিণের মহীশূরের মালেনাড়ু (পর্বত) অঞ্চলের হৈসলরা ছিল তাঁর সামন্ত শাসক। বিনয়াদিত্যের কন্যা (মতান্তরে ভগিনী) হৈসল দেবী ছিলেন প্রথম সোমেশ্বরের অন্যতমা পত্নী। পশ্চিমে প্রথম সোমেশ্বর কোঙ্কন অঞ্চলের অধিকার বজায় রাখতে সক্ষম হয়েছিলেন। পূর্ব দিকে তিনি তাঁর প্রভাব প্রসারিত করেছিলেন অনন্তপুর ও কুর্নুল পর্যন্ত। তঞ্জাবুরের চোলদের হাতে অনেকবার পরাজিত হলেও তিনি বেশ কয়েকটি ক্ষেত্রে বেঙ্গির রাজ-নির্ণায়কের ভূমিকা পালন করেছিলেন।

ইতিহাসবিদ গঙ্গোপাধ্যায়ের মতে, চোলেরা প্রথম সোমেশ্বরের রাজ্যের কোনও অংশ কেড়ে নিতে পারেনি। ইতিহাসবিদ সেনের মতে, প্রথম সোমেশ্বরের রাজত্বকাল ছিল পশ্চিম চালুক্যদের ইতিহাসের এক অসাধারণ অধ্যায়, যা সমৃদ্ধির শিখরে আরোহণ করে পরে ষষ্ঠ বিক্রমাদিত্যের রাজত্বকালে। ইতিহাসবিদ ত্রিপাঠী দাবি করেন যে, চালুক্যদের প্রভাব পূর্ব ভারতেও প্রসারিত হয়েছিল। প্রথম সোমেশ্বর তাঁর রাজধানী মান্যখেত থেকে কল্যাণীতে (অধুনা বাসবকল্যাণ, বিদার জেলা) স্থানান্তরিত করেছিলেন। তিনি কন্নড় পণ্ডিত শ্রীধরাচার্যের পৃষ্ঠপোষকরা করেন। শ্রীধরাচার্য কন্নড়ে লেখা প্রাচীনতম জ্যোতিষ গ্রন্থ *জয়তিলক* (আনুমানিক ১০৪৯) এবং অধুনা অবলুপ্ত রম্যরচনা-মূলক *চন্দ্রপ্রভাচরিতে*-এর রচয়িতা।

তথ্যসূত্র
---------

1. ↑  CNG Coins
2. ↑  Sen, Sailendra (২০১৩)। *A Textbook of Medieval Indian History*। Primus Books। পৃষ্ঠা 52–53। আইএসবিএন 978-9-38060-734-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Kamath (1980), p.104, p.124
4. ↑  Sen (1999), p.384
5. ↑  Kamath (1980), p.103
6. ↑
7. ↑  Narasimhacharya (1988), p.19

উল্লেখপঞ্জি
-----------

* Chopra, P.N.; Ravindran, T.K.; Subrahmanian, N (২০০৩) [2003]। *History of South India (Ancient, Medieval and Modern) Part 1*। New Delhi: Chand Publications। আইএসবিএন 81-219-0153-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Kamath, Suryanath U. (২০০১) [1980]। *A concise history of Karnataka : from pre-historic times to the present*। Bangalore: Jupiter books। এলসিসিএন 80905179। ওসিএলসি 7796041। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Narasimhacharya, R (১৯৮৮) [1988]। *History of Kannada Literature*বিনামূল্যে নিবন্ধন প্রয়োজন। New Delhi: Penguin Books। আইএসবিএন 81-206-0303-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Sastri, Nilakanta K.A. (২০০২) [1955]। *A history of South India from prehistoric times to the fall of Vijayanagar*। New Delhi: Indian Branch, Oxford University Press। আইএসবিএন 0-19-560686-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Sen, Sailendra Nath (১৯৯৯) [1999]। *Ancient Indian History and Civilization*। New Age Publishers। আইএসবিএন 81-224-1198-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Tripathi, Rama Shankar (১৯৯২) [1942]। *History of Ancient India*। New Delhi: Motilal Banarsidass। আইএসবিএন 81-208-0018-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

|
|  |
| পূর্বসূরীদ্বিতীয় জয়সিংহ | **পশ্চিম চালুক্য**১০৪২–১০৬৮ | উত্তরসূরীদ্বিতীয় সোমেশ্বর |
|